[{"text_idx": "#000002", "text": "Antonio Tajani en sia junag\u0302o estis aktiva membro de studenta sekcio de la itala monarkiisma partio. En 1993 li estis unu el la fondintoj de la partio Forza Italia, kies c\u0302efa gvidanto estis Silvio Berlusconi. En la unua registaro de Berlusconi en 1994 li estis publika reprezentanto de la c\u0302efministro."}, {"text_idx": "#000003", "text": "En 1994-2008 li reprezentis Forza Italia en la Eu\u0306ropa Parlamento, kaj ekde 2008 li estis la itala ano de la Eu\u0306ropa Komisiono, nomumita de Silvio Berlusconi. Ekde 2014 denove li estas ano de la Eu\u0306ropa Parlamento, kaj samjare li estis elektita unu el g\u0302iaj vicprezidantoj. En januaro 2017 li estis elektita la prezidanto de la parlamento."}, {"text_idx": "#000004", "text": "En sia sinprezenta parolado antau\u0306 la voc\u0302donado en la parlamento, li interalie promesis havi teamanon kun aparta respondeco pri lingvaj minoritatoj. Post kiam li estis elektita, la prezidanto de TEJO, Michael Boris Mandirola, nome de la organizaj\u0302o sendis al li gratulleteron kaj proponis kunlaboron. Li skribis interalie jene:"}, {"text_idx": "#000006", "text": "Ni antau\u0306g\u0302ojas kunkonstrui pli bonan Eu\u0306ropon kiu au\u0306skultu la voc\u0302ojn de c\u0302iuj g\u0302iaj civitanoj senrigarde je la lingvo kiun oni parolas. Kiel Vi diris, ni g\u0302ojegas je \u201cmalfermo de la pordoj de la Eu\u0306ropa Parlamento al la civitanoj de Eu\u0306ropo tiel ke ni povu havi konstantan diskuton\u201d kaj ni esperas vidi la inviton al dialogo ebligita senrigarde je la lingvo."}, {"text_idx": "#000007", "text": "C\u0302ar maloftas ke TEJO kaj UEA gratulas politikistojn pro ilia elektig\u0302o, ni demandis al Michael Boris Mandirola, kial li decidis sendi la leteron."}, {"text_idx": "#000008", "text": "\u2013 Kiel bona eu\u0306ropa civitano mi estis spektanta televide la elektig\u0302on de la nova prezidanto de la Eu\u0306ropa Parlamento. Kiam mi au\u0306dis tiun frazon pri havi kabinetanon kun specifa respondeco pri lingvaj malplimultoj, mi tuj sentis inspiron. Mi kredas ke ni ne devas fokusig\u0302i nur pri nia movado, sed porti niajn ideojn eksteren kaj kontakti politikajn respondeculojn kiuj montras apartan intereson pri lingvopolitiko je internacia nivelo, Michael Boris Mandirola klarigis."}, {"text_idx": "#000010", "text": "\u2013 Minimume ni rimarkigis la pluekziston de junulara esperanta organizo esprimante subtenon al pozitiva intencmontro. Ni vidos c\u0302u kaj kia estas la spaco por dialogo pri lingvopolitiko. Evidentigi la komunikajn problemojn, la neceson je inkluziva politiko kaj la lingvajn diskriminaciojn estas antau\u0306pas\u0302oj por povi proponi Esperanton kiel solvon."}, {"text_idx": "#000011", "text": "C\u0302u lau\u0306 via scio antau\u0306aj prezidantoj de TEJO iam leteris al la prezidanto de Eu\u0306ropa Parlamento, au\u0306 al aliaj funkciuloj de EU?"}, {"text_idx": "#000012", "text": "\u2013 Mi ne legis pri tia iniciato fare de antau\u0306aj TEJO-prezidantoj. Estus certe tre interese ekscii pri la instituciaj kontaktoprovoj de la antau\u0306aj generacioj de TEJO-aktivuloj."}, {"text_idx": "#000014", "text": "\u2013 La letero estis unue diskutita de la komisiono pri eksteraj rilatoj, do ene de TEJO inter la fakaj aktivuloj estis komuna volo kaj kunlaboro sendi g\u0302in. Ekster la organizo mi ne vidis reagojn, krom se oni konsideras s\u0302atojn kaj plupublikigojn en Facebook."}, {"text_idx": "#000017", "text": "Estimata s-ro prezidanto, en via letero al s-ro Antonio TAJANI vi uzas trifoje sinonime la esprimojn Eu\u0306ropo kaj Eu\u0306ropa Unio: \u201ckonstrui vere inkluzivan Eu\u0306ropon\u201d, \u201ckunkonstrui pli bonan Eu\u0306ropon\u201d, \u201ccivitanoj de Eu\u0306ropo\u201d."}, {"text_idx": "#000023", "text": "Veras ke Michael Boris Mandirola proponis tion al aktivuloj de TEJO, mi mem kaj multaj aliaj apogis la proponon. Ne gravas de kies li estas partiano, sed ke li zorgas pri lingvistikaj rajtoj."}, {"text_idx": "#000026", "text": "La artikolo, simile al la gratulletero, meritasa ne nur atenton, sed minimume komentadon precipe pro la sinteno /konduto / kaj pensmaniero de la intervjuita prezidanto."}, {"text_idx": "#000027", "text": "Konkrete mi pensas pri tio, ke Li respondas \u201d Kiel bona europa civitano.\u201d Konsiderante ankau tion, ke \u201c...maloftas ke TEJO kaj UEA gratulas politikistojn pro ilia elektigxo-lau mi indas priatenti la respondon."}, {"text_idx": "#000030", "text": "La artikolo meritas atenton simple pro la sinteno/konduto de la intervjuita prezidanto. Mi konkrete pensas pri tio, ke Li respondas \u201d Kiel bona europa civitano \u201d\nKonsiderinte ankau tion, ke ...maloftas ke TEJO kaj UEA gratulas politikistojn por ilia elektigxo \u201d indas atenton lia respondo.\nDo,. mi pensas, ke la prezidanto de TEJO disigxas de antauuloj lau la pensmaniero kaj sekve lau la sinteno.\nEl la respondoj oni povas ekkoni kelkajn gravajn sekvindajn karakterizajn trajtojn de la europano- cxu ene de EU, cxu ekster gxi oni logxas."}]